มีน้ำสีเหลืองๆไหลออกมาจากช่องคลอดหลังจากมีประจำเดือน1-2อาทิตย์ค่ะ เป็นแบบนี้มา2-3เดือนแล้วค่ะ บางเดือนมีอาการคันมากๆค่ะบางเดือนคันเล็กน้อย ไหลออกมาเยอะมากนึกว่าประจำเดือนมาเลยค่ะ เกิดจากสาเหตุอะไรคะ ต้องรักษายังไงคะ
สวัสดีค่ะ น้ำสีเหลืองจากช่องคลอด และคันอาจเกิดจาก1.ช่องคลอดอักเสบจากเชื้อรา จะมาด้วยตกขาวเป็นก้อนสีขาวขุ่น และคัน อาจมีกลิ่นเหม็นผิดไปจากปกติ2.ช่องคลอดอักเสบจากเชื้อแบคทีเรียหรือโพรโทซัว อาจมาด้วยตกขาวสีเขียวหรือเหลือง คัน และมีกลิ่นเหม็นได้เช่นกัน3.การแพ้สารเคมีเช่น สารจากผ้าอนามัย ถุงยางอนามัย หรือการสวนล้างช่องคลอดการดูแลตัวเองเบื้องต้น ไม่สวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการมีเพศสัมพันธ์สังเกตอาการถ้าคันช่องคลอดมาก ตกขาวมีเลือดปน บวมและปวดช่องคลอดหรือปากช่องคลอดมาก มีเลือดออกผิดปกติจากช่องคลอด ปัสสาวะแสบขัดหรือปนเลือดควรรีบไปพบแพทย์